b'\n_START_ARTICLE_\nLlu\xc3\xads Juste de Nin\n_START_SECTION_\nBiografia\n_START_PARAGRAPH_\nEls anys vuitanta, i per enc\xc3\xa0rrec de la Generalitat restaurada, realitz\xc3\xa0 la creaci\xc3\xb3 del personatge dibuixat de "LA NORMA", que, amb textos de T\xc3\xadsner, fou la base de la primera campanya per a la normalitzaci\xc3\xb3 de la llengua catalana. Tamb\xc3\xa9 els anys vuitanta, entre altres publicacions, col\xc2\xb7labor\xc3\xa0 amb una p\xc3\xa0gina setmanal en la revista "Canig\xc3\xb3" en una s\xc3\xa8rie anomenada "Petant la xerrada", on es comentava a trav\xc3\xa9s dels seus dibuixos, l\'efervescent actualitat catalana de l\'\xc3\xa8poca. En aquell per\xc3\xadode, Juste de Nin signava els seus dibuixos com "L\'Esquerr\xc3\xa0"._NEWLINE_Membre d\'una fam\xc3\xadlia d\'artistes i creadors, (per exemple la seva cosina Ana\xc3\xafs Nin), el 2004 apareix la seva primera novel\xc2\xb7la gr\xc3\xa0fica "ELS NIN. Mem\xc3\xb2ries a llapis d\'una fam\xc3\xadlia catalana", editada per Planeta-Agostini i Columna. Amb l\'excusa d\'un relat familiar de tres segles, Juste de Nin presenta una cr\xc3\xb2nica minuciosa del nostre pa\xc3\xads a trav\xc3\xa9s de 320 p\xc3\xa0gines de dibuixos en format c\xc3\xb2mic i amb un estil deliberadament manuscrit._NEWLINE_En la Cavalcada de Reis del 2006 va dissenyar la carrossa i vestuari dedicada a L\'Any del Llibre, on un Quixot i un Sanxo exultants, rodejats de nens "armats" amb enormes llapis de colors, cavalcaven sobre un colossal llibre amb cap de Rocinante... La "Cow Parade" a Barcelona, les Noces de Nept\xc3\xba i la Ciutat en les festes de la Merc\xc3\xa8 o els seus dibuixos gegants a "La Ciutat de les Persones", al bell mig del Passeig de Gr\xc3\xa0cia, s\xc3\xb3n diversos exemples de les seves habituals col\xc2\xb7laboracions amb accions solid\xc3\xa0ries._NEWLINE_Al setembre del 2008, dissenya el vestuari per l\'Estrena Mundial de l\'\xc3\xb2pera "La Celestina" de Joaquim Nin-Culmell al teatro de la Zarzuela de Madrid. Va rebre la medalla "Antoni Gaud\xc3\xad" a la Creativitat, concedida pel President de la Generalitat el 2003. Tamb\xc3\xa9 va rebre el Premi Nautilus en la Primera edici\xc3\xb3 del Premi Internacional de C\xc3\xb2mic Ciutat de Badalona-Caixa Laietana 2010, per la seva traject\xc3\xb2ria en el m\xc3\xb3n del c\xc3\xb2mic catal\xc3\xa0._NEWLINE_Membre del Cercle Catalanista de l\'Ateneu Barcelon\xc3\xa8s, de la F.A.N. ( Fundaci\xc3\xb3 Andreu Nin), soci d\'\xc3\x92mnium Cultural, i membre del Patronat del Museu Nacional d\'Art de Catalunya ( MNAC)._NEWLINE_Disseny del vestuari del musical Don Juan, a sangre y fuego, amb m\xc3\xbasica del compositor mexic\xc3\xa0 Antonio Calvo i sota la direcci\xc3\xb3 art\xc3\xadstica d\'Ignacio Garc\xc3\xada, que amb producci\xc3\xb3 hispano-mexicana, es va estrenar al Teatro Luz Phillips de la Gran Via de Madrid el 6 octubre 2016._NEWLINE_Guardonat amb la Creu de Sant Jordi l\'any 2019 "pel conjunt de la seva obra, en la qual, com a dissenyador, il\xc2\xb7lustrador, guionista i dibuixant, ha subratllat un llenguatge marcadament propi, caracteritzat per l\xe2\x80\x99eleg\xc3\xa0ncia, la sensibilitat i la profunditat i per la seva contribuci\xc3\xb3 al g\xc3\xa8nere de la novel\xc2\xb7la gr\xc3\xa0fica, en qu\xc3\xa8 ha recreat la hist\xc3\xb2ria de la seva fam\xc3\xadlia, la de la Catalunya contempor\xc3\xa0nia i adaptacions d\xe2\x80\x99obres cl\xc3\xa0ssiques de la literatura universal".\n_START_SECTION_\nObra i personatges\n_START_PARAGRAPH_\n2007, inici de la col\xc2\xb7lecci\xc3\xb3 "CR\xc3\x92NIQUES A LLAPIS", dedicat a diferents moments de la hist\xc3\xb2ria de Catalunya dels segles XIX i XX, de forma novel\xc2\xb7lada: Edicions de Ponent publica la seva novel\xc2\xb7la gr\xc3\xa0fica MONTECRISTO 1941 basada en el cl\xc3\xa0ssic d\'Alexandre Dumas  en una versi\xc3\xb3 contempor\xc3\xa0nia i ambientada a la Barcelona esclafada pel franquisme. MONTECRISTO 1941 s\'inicia a l\'any del seu t\xc3\xadtol i el desenlla\xc3\xa7 coincideix amb el retorn del President Tarradellas._NEWLINE_EL GUEPARD 1970, (2008), basat en l\'obra de Giuseppe di Lampedusa, comen\xc3\xa7a en els darrers anys de la dictadura i se situa principalment en el per\xc3\xadode de la transici\xc3\xb3 democr\xc3\xa0tica. El relat finalitza setmanes despr\xc3\xa9s de l\'intent de cop d\'estat de Tejero i els seus superiors..._NEWLINE_BARCELONA 1931. L\'Educaci\xc3\xb3 Sentimental, (2009), \xc3\xa9s una adaptaci\xc3\xb3 de la magn\xc3\xadfica obra de Gustave Flaubert, situada en aquest cas en la Barcelona republicana i revolucion\xc3\xa0ria. Relata l\'educaci\xc3\xb3 sentimental de Frederic Morell, estudiant de dret i somiatruites, el per\xc3\xadode m\xc3\xa9s apassionant i convuls de la nostra hist\xc3\xb2ria, fent un retrat molt acurat de la vida de la capital catalana en aquells dies._NEWLINE_EL QUART PODER, (2010), \xc3\xa9s una adaptaci\xc3\xb3 de l\'obra de Maupassant \xe2\x80\x9cBel Ami\xe2\x80\x9d, i el seu marc la Barcelona dels anys 20, en plena Dictadura de Primo de Rivera, amb una acurada descripci\xc3\xb3 del m\xc3\xb3n de la premsa i la vida nocturna i canalla de la ciutat.._NEWLINE_LA MUNTANYA M\xc3\x80GICA (2011), adaptaci\xc3\xb3 lliure de l\'obra de Thomas Mann, que descriu el per\xc3\xadode que va des de finals del s. XIX (Els Quatre Gats), fins a l\'inici de la Primera Guerra Mundial._NEWLINE_LA FIRA DE LES VANITATS (2012), versi\xc3\xb3 lliure de l\'obra VANITY FAIR de William Thackeray, situada a la Barcelona del s. XIX: De la febre de l\'or, fins a la bomba del Liceu._NEWLINE_LA GUERRA DELS BESAVIS (2013). Hist\xc3\xb2ria d\'amor i de guerra en el marc de la Primera "carlinada" (la Catalunya de 1833)._NEWLINE_Set anys d\'enfrontaments plens de crueltats i v\xc3\xadctimes per  part dels dos b\xc3\xa0ndols: els carlins-defensors de la tradici\xc3\xb3 i dels furs-,contra els "isabelins"-encap\xc3\xa7ats per una burgesia liberal cada cop m\xc3\xa9s enfortida._NEWLINE_RAUXA (La Catalunya Rebel 1925-1931) (2014) Hist\xc3\xb2ries de l\'exili catal\xc3\xa0 al Paris "des An\xc3\xa9es Folles",durant la dictadura de Primo de Rivera. El periodista Pep Pubill, per una greu confusi\xc3\xb3, haur\xc3\xa0 de fugir de Barcelona. S\'implicar\xc3\xa0 amb el moviment catalanista, i viur\xc3\xa0 l\'extraordinari periple amb Maci\xc3\xa0; del complot de Prats de Moll\xc3\xb3 a l\'Uruguai,Argentina,Cuba,i fins i tot Nova York....._NEWLINE_QUAN DE TU S\'ALLUNYA (de l\'ocupaci\xc3\xb3 de Paris a la ca\xc3\xa7a de bruixes). (2015).  Paris. Juny 1940. Els alemany ocupen la capital francesa. Una part de l\'exili catal\xc3\xa0 decideix fugir;  uns a les Am\xc3\xa8riques, altres al nord d\'\xc3\x80frica... Aquest relat  segueix aquells que aconseguiren instal\xc2\xb7lar-se a Nova York, com en "Met" Miravitlles,  el cartellista Fontser\xc3\xa8, el ninotaire anarquista "Shum", el fundador del POUM Joaquim Maurin, i el matrimoni Pubill ( ja protagonistes de "Rauxa"), entre  altres.   Per\xc3\xb2 als EUA no gaudiran de la serenitat buscada. Despr\xc3\xa9s de fugir del feixisme d\'Europa, i acabada la guerra mundial, el maccarthisme els posicionar\xc3\xa0 a una nova i inesperada realitat..._NEWLINE_ANDREU NIN, seguint les teves passes  (2016) ( Edicions en catal\xc3\xa0 i castell\xc3\xa0).  S\xc2\xb4endinsa en la vida del revolucionari marxista catal\xc3\xa0, fundador amb Joaquim Maurin del POUM, tant en el terreny pol\xc3\xadtic com al familiar.  Nin va ser assassinat a 1937 pels agents de Stalin._NEWLINE_ITACA (2016) (editat per la Societat Cultural Sant Jaume. Premi\xc3\xa0 de Dalt). "L \xc2\xb4Odissea" en la Mediterr\xc3\xa0nia de 1936._NEWLINE_Disseny del vestuari del musical Don Juan,a sangre y fuego,  amb m\xc3\xbasica del compositor mexic\xc3\xa0 Antonio Calvo i sota la direcci\xc3\xb3 art\xc3\xadstica d\'Ignacio Garc\xc3\xada,que amb producci\xc3\xb3 hispano-mexicana, s\xc2\xb4estren\xc3\xa0 al Teatro Luz Phillps de la Gran Via de Madrid el 6 d\xc2\xb4Octubre del 2016.._NEWLINE_GARBO, l\'espia catal\xc3\xa0 que engany\xc3\xa0 a Hitler (Trilita Ediciones, 2017) ( Edicions en catal\xc3\xa0 i castell\xc3\xa0).  Aquesta \xc3\xa9s una hist\xc3\xb2ria de dos catalans, un de ficci\xc3\xb3, en Roger Corbella, i l\xe2\x80\x99altre un  personatge hist\xc3\xb2ric, en Joan Pujol alies Garbo  que, de ben joves, coincidiren a la terrible  batalla de l\xe2\x80\x99Ebre. Aquest darrer personatge tingu\xc3\xa9 un paper important a l\xe2\x80\x99hora d\xe2\x80\x99enganyar el mateix Hitler i fer-li creure que la  invasi\xc3\xb3 aliada vindria per Calais i no pas per Normandia._NEWLINE_VERGONYA, La grandeur touch\xc3\xa9e (Trilita Ediciones, 2018) ( Edicions en catal\xc3\xa0 i castell\xc3\xa0).  Par\xc3\xads, 14 de juny de 1940. Aquest relat es proposa denunciar la manca de resist\xc3\xa8ncia de la gran majoria de ciutadans francesos d\'aquella generaci\xc3\xb3 enfront de l\'invasor nazi._NEWLINE_EL NOI, vida i mort d\'un home lliure (Trilita Ediciones, 2019) ( Edicions en catal\xc3\xa0 i castell\xc3\xa0).  Qu\xc3\xa8 i qui \xc3\xa9s un home o una dona lliure? Conven\xc3\xa7ut que el Noi del Sucre en fou un, aquest volum va dedicat a la seva convulsa i curta vida.'